2014.8.14. Az Európai Unió Hivatalos Lapja L 242/29 HATÁROZATOK A BIZOTTSÁG HATÁROZATA (2014. augusztus 12.) a Belgium által a 89/686/EGK tanácsi irányelv 7. cikkének értelmében egy hallásvédő füldugótípus végfelhasználóktól való visszahívása érdekében hozott intézkedésről (az értesítés a C(2014) 5670. számú dokumentummal történt) (2014/529/EU) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel az egyéni védőeszközökre vonatkozó tagállami jogszabályok közelítéséről szóló, 1989. december 21-i 89/686/EGK tanácsi irányelvre () és különösen annak 7. cikkére, mivel: (1) — A belga hatóságok 2013 júniusában a Productos Climax $S.A., Polígono Industrial Sector Mollet, c/Llobregat n" 1, 08150 Parets del Valles (Barcelona), Spanyolország, által előállított, Climax 13 típusú (többször használatos) hallásvédő füldugók végfelhasználóktól való visszahívását elrendelő intézkedésről értesítették a Bizottságot. A Bizottsághoz benyújtott dokumentumok szerint ezen az egyéni védőeszközön az irányelv 11. cikkének A. pontja értelmében megfelelőségértékelést végeztek, amit a , Centro Nacional de Medios de Protección — Instituto Nacional de Seguridad e Higiene en el Trabajo" spanyol bejelentett szervezet (a bejelentett szervezet száma: 0159) által kiadott, az EN 352-2:1993 harmonizált szabvány vonatkozó szakaszaira hivatkozó EK-típusbizonyítvány igazol. (2) —A belga hatóságok 2013 januárjában bejelentették a terméket a RAPEX rendszerben (bejelentés száma: A12/0039/13). (3) — A belga hatóságok azzal indokolták az intézkedést, hogy a termék nem felel meg az EN 352-2: 1993 Hallásvédők — Biztonsági követelmények és vizsgálatok — 2. rész: Füldugók harmonizált szabvány 4.1.1., 4.2.2., 4.3.6., 5. és 6. szaka- szának, amelyek a 89/686/EGK irányelv II. mellékletében meghatározott alábbi alapvető egészségvédelmi és biztonsági követelményekre vonatkoznak: — 1.4. A gyártó által szolgáltatott információ: az információk nem a Belgiumban hivatalos nyelveken vannak megadva, — 3.5. Védelem az ártalmas zajhatások ellen: a laboratórium, amely a belga hatóságok számára megvizsgálta a terméket, az előállított termékek nem egységes volta miatt (a füldugók átmérője változó volt) az eszköz által nyújtott védelem állítólagos mértéke szempontjából nem hagyhatta jóvá a vizsgálat eredményét. Az átmérő eltérései igen jelentősek, és ez kihat a felhasználó védelmére. (4) — A belga hatóságok következtetése szerint tekintettel arra, hogy a védelem mértéke nem határozható meg, a terméket veszélyesnek kell tekinteni, mivel használat közben sérülést okozhat, ami ellentmond az egyéni védőesz- közökre vonatkozó követelményeknek (kockázati kategória: halláskárosodás). (5) — A Bizottság levelet írt a gyártónak és a belgiumi forgalmazónak, amelyben felkérte őket, hogy tegyék meg észrevé- teleiket a belga hatóságok által hozott intézkedéssel kapcsolatban. Válaszában a gyártó jelezte, hogy miután kézhez kapta a belga hatóságok jelentését és szemlét tartott nála az , Agencia Catalana del Consum" (a katalán regionális önkormányzat állami szerve, Spanyolország) ellenőre, aki lefoglalta az érintett termékből még meglévő készletet, a terméket a nemzeti és a nemzetközi piacról egyaránt kivonták. Ezt követően értesítették a vevőket. Mindezen intézkedések után megsemmisítették a megmaradt készletet. () HLL 399., 1989.12.30., 18. o.